ନୂଆଦିଲ୍ଲୀଃ ଆଜିଠୁ ଭାରତ ଓ ଇଂଲଣ୍ଡ ମଧ୍ୟରେ ଦ୍ୱିତୀୟ ଟେଷ୍ଟ୍ ମ୍ୟାଚ୍ ଖେଳାଯିବ। ଐତିହାସିକ ଲର୍ଡ୍ସ ଗ୍ରାଉଣ୍ଡ୍ରେ ଖେଳାଯିବ ଏହି ମ୍ୟାଚ୍। ଏଥିପାଇଁ ଉଭୟ ଦଳ ଜୋରଦାର ପ୍ରସ୍ତୁତି କରିଛନ୍ତି।
ପ୍ରଥମ ଟେଷ୍ଟ୍ରେ ଭାରତୀୟ ବୋଲର୍ମାନେ ଭଲ ପ୍ରଦର୍ଶନ କରିଥିଲେ ମଧ୍ୟ ବ୍ୟାଟ୍ସମ୍ୟାନ୍ମାନେ ବିଫଳ ହୋଇଥିଲେ। ଅଧିନାୟକ ବିରାଟ କୋହଲିଙ୍କ ବ୍ୟତୀତ ଅନ୍ୟ କୌଣସି ବ୍ୟାଟ୍ସମ୍ୟାନ୍ ସଫଳ ନହେବାରୁ ଭାରତ ପରାସ୍ତ ହୋଇଥିଲା।
ଭାରତ ଏପର୍ଯ୍ୟନ୍ତ ଲର୍ଡସରେ ୧୭ଟି ଟେଷ୍ଟ୍ ଖେଳିଥିବା ବେଳେ କେବଳ ୨ଟିରେ ବିଜୟ ଲାଭ କରିଛି। ୪ଟି ଡ୍ର' ରହିଛି ଏବଂ ୧୧ଟି ମ୍ୟାଚ୍ରେ ଭାରତ ପରାଜିତ ହୋଇଛି।
ବିଫଳ ହେବା ସତ୍ତ୍ୱେ ଭାରତୀୟ ଚୂଡ଼ାନ୍ତ ଏକାଦଶରେ କୌଣସି ପରିବର୍ତ୍ତନ ହେବାର ସମ୍ଭାବନା ପ୍ରାୟ ନାହିଁ। ତେବେ ଏହା ବି ଜଣାପଡ଼ିଛି ଯେ, ପିଚ୍ ଶୁଖିଲା ଥିବାରୁ ଆଉ ଜଣେ ସ୍ପିନରକୁ ଖେଳାଇବା ପାଇଁ ଚିନ୍ତା କରୁଛି ଟିମ୍ ମ୍ୟାନେଜ୍ମେଣ୍ଟ୍।
